**ПАМЯТКІ І РЭКАМЕНДАЦЫІ**

**ДЛЯ ВЫХАВАЛЬНІКАЎ ПА АРГАНІЗАЦЫІ КУЛЬТУРНА-ДАСУГАВАЙ ДЗЕЙНАСЦІ ДЗЯЦЕЙ ДАШКОЛЬНАГА ЎЗРОСТУ**

**ПАМЯТКА ДЛЯ ВЫХАВАЛЬНІКАЎ**

***ЭТАПЫ ЎЗАЕМАДЗЕЯННЯ ПЕДАГОГАЎ І СЯМ’І Ў ВЫХАВАННІ АСНОЎ КУЛЬТУРЫ ДАСУГА ДАШКОЛЬНІКАЎ***

* ***першы этап*** узаемадзеяння дарослых забяспечвае базавыя ўмовы для яго паспяховасці. На гэтым этапе мэтазгодны індывідуальныя гутаркі і анкетаванне бацькоў, выкарыстанне спецыяльных тэставых і праектыўных методык для выяўлення дзіцячых інтарэсаў і здольнасцей, традыцыйных спосабаў правядзення вольнага часу дзіцяці ў сям’і ў будні, а таксама ў выхадныя дні.
* ***другі этап*** узаемадзеяння прадугледжвае выпрацоўку ў яго суб’ектаў адзінства ў разуменні ролі культурна-дасугавай дзейнасці ў выхаванні і развіцці дзіцяці ў перыяд дашкольнага дзяцінства. Для рашэння пастаўленых задачаў мэтазгодны: тэматычныя гутаркі і “адкрытыя дні для бацькоў”, выставы дзіцячых фатаграфій, малюнкаў і калектыўных творчых работ.
* ***трэці*** этап забяспечвае рэалізацыю ўзаемадзеяння па лініі індывідуальнага падыхода да кожнага дзіцяці, выяўленне адзінай тактыкі развіваючага ўзаемадзеяння дарослых як у дашкольнай установе, так і ў сям’і. Найбольш эфектыўнай формай супрацоўніцтва на даным этапе з’яўляецца дзейнасць сямейных клубаў. Гутаркі і дзіспуты дарослых членаў клуба дазваляюць бацькам асэнсаваць важнасць сямейнага чытання, сумеснай з дзецьмі творчасці, калекцыяніравання, дамашняга тэатра і другіх відаў дасуга ва ўзмацненні сямейных узаемаадносінаў і сувязей. Дапамагаюць гэтаму таксама выставы і прэзентацыі сумесных работаў і калекцый, выкарыстанне магчымасцей дашкольнай установы для аздараўленча-спартыўнага і мастацка-творчага дасуга з дзецьмі.

***Прапанаваныя этапы забяспечваюць эфектыўнасць пабудовы сістэмы ўзаемадзеяння дарослых у задзейнічанні старэйшых дашкольнікаў у культурна-дасугавай дзейнасці, засваенні ў ёй дзецьмі пазіцыі суб’екта.***

**ПАМЯТКА ДЛЯ ВЫХАВАЛЬНІКАЎ**

***ПАСЛЯДОЎНАСЦЬ РАБОТЫ НАД СЦЭНАРЫЯМ СВЯТА***

**I*. Вызначэнне ідэйна-тэматычнай задумы свята***.

* выводзіцца выразная фармуліроўка тэмы і ідэі, якія цесна звязаныя, але значна адрозніваюцца адзін ад другога. Тэма – гэта круг жыццёвых падзеяў, з’яваў, якія знойдуць сваё адлюстраванне ў сцэнарыі. Ідэя – гэта асноўная думка, ацэнка выяўляемых з’яваў або тое, для чаго аўтар хоча расказаць дзецям аб нечым. Ідэя святаў у дашкольнай установе выяўляецца ў тым, каб праз песні, танцы, гульні абуджаць інтарэс да творчасці. Тэма свята задаецца ў сцэнарыі з самага пачатку;
* у сцэнарыі дзіцячага свята абавязкова павінен быць сюжэт, развіццё падзей, выяўленне характараў у дзеянні, асноўны канфлікт. Пошукі яркага, цікавага матэрыялу для арганізацыі сюжэта – неад’емная частка работы над сцэнарыям. Для яго пабудовы неабходны асобны сцэнарны ход – своеасаблівы прыём размяшчэння матэрыяла, які пранізвае ўвесь змест і з’яўляецца як бы звязваючым пачаткам.

**I I.** ***Пабудова кампазіцыі.***

Рэалізацыя сюжэта і канфлікта ў развіваючымся канкрэтным сцэнічным дзеянні. Кампазіцыя – арганізацыя дзеяння, суадказнага размяшчэнню матэрыяла – ўключае ў сябе:

* экспазіцыю ( кароткае апавяданне аб падзеях, якія папярэднічалі ўзнікненню канфлікта; слова вядучага, інфармацыя аб канкрэтнай падзеі);
* завязку (у яе перарастае кампазіцыя; завязка павінна быць асабліва дакладнай і лаканічнай, канцэнтраваць увагу дзяцей , рыхтаваць іх да ўспрыняцця дзеяння, накіроўваць на вызначаную дзейнасць);
* развіццё дзеяння, або асноўнае дзеянне, або выяўленне падзей, у якіх адбываецца рашэнне канфлікта;
* кульмінацыю (вышэйшая кропка развіцця дзеяння; у момант кульмінацыі найбольш канцэнтрыравана выяўляецца ідэя свята);
* развязка або фінал – найбольш зручны момант для максімальнага праяўлення актыўнасці ўсімі ўдзельнікамі дзіцячага свята ( у фінальныя сцэны мэтазгодна ўключаць масавыя музычныя нумары, агульныя хараводы і танцы).

**РЭКАМЕНДАЦЫІ ДЛЯ ВЫХАВАЛЬНІКАЎ**

***ЯК ПРАВІЛЬНА АРГАНІЗАВАЦЬ ЗАБАЎЛЕННІ***

* Забаўленні як адзін з відаў культурна-дасугавай дзейнасці павінны насіць кампенсацыйны характар.
* Забаўленні павінны быць яркім момантам у жыцці дзяцей, узбагачаючым уяўленні і развіваючым творчую актыўнасць.
* Пры арганізацыі забаўленняў з мэтай актывізацыі дзяцей іх запрашаюць да афармлення памяшканняў, вырабу атрыбутаў і г.д..
* Мэтазгодна запрашаць да арганізацыі забаўленняў бацькоў.
* Забаўленні пажадана праводзіць у другой палове дня.
* Абавязкова неабходна ўлічваць пару года.
* Прапаноўваць дзецям кароткія вясёлыя забаўленні (5-10 хв.): маленькія сюрпрызы, жарты, пацешкі, загадкі, паказ фокусаў і імправізацыйных сцэнкаў з жыцця дзіцячага сада або па літаратурных творах
* Адзін раз у тыдзень рэкамендуецца праводзіць забаўленчае мерапрыемства з большай эмацыянальнай нагрузкай.
* Дапускаецца праводзіць забаўленні таксама ў той момант, калі гэта патрабуецца для стварэння станоўчага мікраклімата.
* Не абавязкова праводзіць забаўленні з усёй групай; выхавальнік павінен адчуваць настрой дзяцей і выкарыстоўваць забаўленне, улічваючы стан дзіцяці.

***КЛАСІФІКАЦЫЯ ЗАБАЎЛЕННЯЎ ПА ЗМЕСТАВАМУ НАКІРУНКУ:***

* Тэатралізаваныя: лялечны тэатр, ценявы тэатр, тэатр цацак, фланелеграф, пласкасны тэатр і інш.
* Пазнавальныя: КВЗ, віктарыны аб жыцці і творчасці кампазітараў, мастакоў, пісьменнікаў, артыстаў, паэтаў;аб звычаях і традыцыях сваёй краіны, народа; экалагічныя.
* Спартыўныя: спартыўныя гульні, атракцыёны, рухомыя гульні,спаборніцтвы.
* Музычна-літаратурныя канцэрты.